གནའ་དུས་རྒྱ་དཀར་ནག་ནས་ཁོ་པ་ཅག་གི་ཡི་གེར་བསྒྱུར་པའི་དཔེ་ཆ་སྟོང་ཕྲག་མང་པོ་བརྩིགས་པ་ལ་ཕྱག་འཚལ་བའམ།སྐོར་བ་འཁོར་བ།མཆོད་མེ་འབུལ་བ་སོགས་བྱེད་པ་ལས་ལྟ་ཀློག་གམ་སློབ་གཉེར་མི་བྱེད།བརྒྱ་ལ་བཀླགས་ཀྱང་དེའི་དགོས་དམིགས་ནི།ནད་སངས་ཆེད་དམ་གཡང་འཁོར་ཐབས་སོགས་ཡིན་པ་གོར་མ་ཆགལར་མི་རིགས་འདིས་ཉེ་འཁོར་ལ་ལད་ཟློས་བྱེད་པར་གོམས་པས།ཆོས་སྲིད་འབྱོར་བ་གང་སྒྲུབ་རུང་གསར་གཏོད་ཐད་སྟོང་ཆ་ཞིག་ནར་མར་འོང་།སྔོན་གྱི་མཁས་པ་ཚོས་ལྟ་བའི་གནད་དོན་བརྩད་ཅིང་རིགས་པ་དང་རྒྱུ་མཚན་གཙོར་འདོན་བྱེད་མོད།ད་ལྟའི་མཁས་མིང་འཛིན་པ་དག་གཅིག་གིས་གཅིག་ལ་ཁ་མཚང་ངོ་མཚང་འདྲ་འབྲུ་རེས་བྱེད་བཞིན་མཆིས།